Presidensie sê Mandela verbeter steeds | Maroela Media
Presidensie sê Mandela verbeter steeds
Voormalige president Nelson Mandela
Die presidensie het Dinsdag gesê voormalige president Nelson Mandela is steeds in 'n kritieke maar stabiele toestand in die hospitaal.
"Pres. Jacob Zuma doen 'n beroep op die publiek om steeds vir Madiba te bid en hy bedank elkeen wat gemeenskapswerk verrig om die goeie dade van Madiba voort te sit," het Mac Maharaj, woordvoerder vir die presidensie, gesê.
Mandela is op 8 Junie in die Medi-Clinic Harthospitaal in Pretoria opgeneem vir 'n herhalende longinfeksie. Hy het sy 95ste verjaarsdag op 18 Julie in die hospitaal gevier.
Zuma versoek ook die sakegemeenskap om die Nelson Mandela-kinderhospitaal te ondersteun. Die hospitaal beoog glo om nog 'n kinderhospitaal in Mandela se naam op te rig om kinders in die Suidelike Afrika Ontwikkelingsgemeenskap (SAOG) te versorg.
"Madiba is lief vir kinders en wil graag die beste vir hulle hê. Hy wil hê ons moet verseker dat hulle 'n beter toekoms sal hê," het Zuma gesê. Die departement van gesondheid, burgerlike samelewing, en die akademiese bedryf sal saamspan vir die projek.
Mandela het glo operasie ondergaan
Nelson Mandela maak "merkwaardige vordering"
Mbeki verwag Mandela gaan ontslaan word
Nelson Mandela reageer op behandeling
Presidensie ontken dat Mandela in "vegetatiewe toestand" is
Mandela in "vegetatiewe toestand"
ANC skop vas in Potch
Nuwe SOE-hoof dalk binnekort aangestel
Ek is al so moeg vir Mandela. Maak ek 'n koerant oop is dit net Mandela. Skakel ek die radio aan is dit net Mandela. Skakel ek die TV aan is dit net Mandela. Maak ek my beursie oop is dit net Mandela.